Sukhothai bedütet Morgenröte der Glückseligkeit und esch die erscht Hauptstadt (anno 1238 ) vom hötige Thailand gsi. I däre gschichtlich reizvolle Stadt send  mer set geschter iquartiert... wobii mer muess säge, dass Sukhothai i zwoi Teil gliederet esch. Eusi Residenz befindet sich (wie fascht alli Hostels, Hotels und söschtigi Unterkönft) in New Sukhothai. Die geschichtlich bedütende Bautene bzw. Ruine send fascht all in Old Sukhothai - ca. 14 km vom neue Stadtteil entfernt. Mer send höt also relativ früeh go z'mörgele. Ufem Wäg zur Hostel-Lobby esch eus scho mol die erscht Schlange öber dä Wäg kroche...  . Nocheme wörklich königliche Früehstöck send mer per Velo zur nächschte Bushaltestell und völlig verschwitzt acho (nochere Fahrt vo öppe 15 Minute!). Dänn per Bus (naja... i dä Schwiz wörd mer däm abbruchriife Fahrzeug secher nöd Bus säge) i d'Old City gfahre. Det acho händ mer üs dänn z'Fuess bi brüetender Hitz dorch dä historischi Park kämpft (UNESCO Weltkulturerbe) und eus chli schlau gmacht, was die vele Gebäude öberhaupt do mached  . Noch däre Gschichtsstund send mer dänn wieder zrogg, vor dä Velofahrt händ mer eus aber nomol verköstigt und send jetzt i dä Hostel-Lobby am entspanne, Föteli bearbeite und dä Artikel schriibe...